Απ' το εγχειρίδιο είδες πώς να αξιοποιήσεις τη μαφιόζικη ενέργεια,
πώς να αυξήσεις τα κέρδη
και πώς να εξολοθρεύσεις κάθε απειλή.
Δικαίως είναι κλασικό ανάγνωσμα,
αλλά δεν το ακολουθούν όλοι οι αρχιμαφιόζοι.
Θα σου πω για κάποιον που νόμιζε ότι του 'κοβε παραπάνω.
Το όνομά του; Τζον Γκότι.
Ο Τζον Γκότι έφερε τα πάνω κάτω.
Δεν μιλάς.
Δεν τριγυρνάς καμαρωτά.
Κατά την εξαετή βασιλεία του στη φαμίλια Γκαμπίνο,
ο Γκότι αγνοούσε επιδεικτικά το εγχειρίδιο,
γεγονός που οδήγησε σε συλλήψεις και προδοσίες
που κατέστρεψαν τον ίδιο κι όλη του την οργάνωση.
Ο Γκότι διέλυσε τη μαφία.
Δεν γίνεται να φέρεσαι όπως ο Τζον
και να περιμένεις να επιβιώσεις.
Έτοιμος να μάθεις τι να μην κάνεις στο αρχιμαφιόζικο ταξίδι σου;
Ο Κομψός Ντον είναι στη διάθεσή σου.
ΠΩΣ ΝΑ ΓΙΝΕΙΣ ΑΡΧΙΜΑΦΙΟΖΟΣ
ΜΗΝ ΚΑΝΕΙΣ ΤΟΥ ΚΕΦΑΛΙΟΥ ΣΟΥ
Στην ακμή του, ο Τζον Γκότι ήταν ο πιο αναγνωρίσιμος αρχιμαφιόζος.
Δεν θα ξαναδείς άλλον σαν εμένα ούτε αν ζήσεις 5.000 χρόνια.
Αλλά ακολουθώντας τις παρορμήσεις του αντί για τη σοφία του εγχειριδίου,
έχασε την ευκαιρία να μεγαλουργήσει, έχασε τον σεβασμό των ομοίων του
και κατέληξε να πεθάνει στη φυλακή.
Πολλοί θαυμάζουν τον Τζον Γκότι,
για το ντύσιμο, τη συμπεριφορά του, επειδή δεν είναι μαφιόζοι.
Η αλήθεια είναι πως είναι ό,τι χειρότερο μπορείς να κάνεις.
Πριν φτάσουμε στις κακές επιλογές που έκανε στην κορυφή,
ας του δώσουμε τα εύσημα για το πώς έφτασε εκεί.
Να πώς τα κατάφερε.
Ο ΓΚΟΤΙ ΕΝΕΠΛΑΚΗ ΣΤΗ ΦΑΜΙΛΙΑ ΓΚΑΜΠΙΝΟ ΟΤΑΝ ΗΤΑΝ ΕΦΗΒΟΣ
Ο Τζον Γκότι ήταν κακοποιός.
Ήταν ιδανικός για το οργανωμένο έγκλημα.
Οπότε, στράφηκε στη δουλειά
στην οποία ήταν καλός, θα έβγαζε κέρδος,
κι από εκεί άρχισε να ανεβαίνει.
Τα ηγετικά στελέχη της φαμίλιας Γκαμπίνο εντυπωσιάστηκαν απ' τον νεαρό Γκότι.
Τους έβγαζε χρήμα.
Είχε τη φήμη του βίαιου, γιατί ήταν,
και, απ' ό,τι λένε όλοι, είχε πολύ λέγειν.
Διέθετε ταλέντο.
Διέθετε ηγετικές ικανότητες.
Ο ΓΚΟΤΙ ΕΙΧΕ ΕΝΑΝ ΔΥΝΑΤΟ ΜΕΝΤΟΡΑ
Ο Ανιέλο Ντελακρότσε, υπαρχηγός της φαμίλιας Γκαμπίνο,
έγινε μέντορας του Γκότι.
Ο Ντελακρότσε είχε ξεκινήσει από χαμηλά.
Ο Γκότι μπορούσε να τον υπολήπτεται.
Ο Ντελακρότσε έμαθε στον Γκότι να είναι σκληρός, δυνατός
και να μην ανέχεται την ασέβεια.
Περιττή η διπλωματία.
Αυστηρή πειθαρχία χρειάζεται.
Ο ΓΚΟΤΙ ΑΝΕΒΗΚΕ ΣΤΗΝ ΚΟΡΥΦΗ ΣΚΟΤΩΝΟΝΤΑΣ
Το 1973, απήχθη ο ανιψιός του Κάρλο Γκαμπίνο.
Βασικός ύποπτος, ο Ιρλανδός Αμερικανός γκάγκστερ Τζίμι ΜακΜπράτνι.
Οι μαφιόζοι Γκαμπίνο αποφάσισαν
ότι οι απαγωγείς έπρεπε να πληρώσουν τις συνέπειες.
Στον Γκότι ανατέθηκε η δολοφονία του Τζίμι ΜακΜπράτνι.
Ο Γκότι δήλωσε ένοχος για ανθρωποκτονία κι έκανε τέσσερα χρόνια φυλακή.
Όταν βγήκε, θεωρούνταν πια έμπιστος.
Είχε κάνει φόνο, μπορούσε να μπει στη μαφία.
Ο Γκότι ήταν πλέον χρισμένος, μυημένο μέλος της μαφίας,
αλλά ήθελε να γίνει αρχιμαφιόζος.
Και με το σχέδιό του για να το πετύχει
πήγε κόντρα στο εγχειρίδιο απ' την αρχή.
ΤΑΚΤΙΚΗ ΣΕΒΑΣΟΥ ΤΗΝ ΙΕΡΑΡΧΙΑ
Όποιας οργάνωσης κι αν θες να ηγηθείς,
πρέπει να σέβεσαι τη δομή της.
Αυτό ισχύει ιδιαίτερα στην ιταλική μαφία,
γνωστή και ως Κόζα Νόστρα.
Ζεις με τους κανόνες της Κόζα Νόστρα.
Δεν αφορά εσένα.
Δεν αφορά εμένα.
Μας αφορά όλους, σαν φαμίλια.
Σ' αυτήν τη φαμίλια,
όλοι πρέπει να 'χουν επίγνωση της θέσης τους.
Στην Κόζα Νόστρα, υπάρχει ιεραρχία.
Στην κορυφή είναι ο αρχιμαφιόζος.
Ακολουθεί ο υπαρχηγός, μετά ο κονσιλιέρε,
που είναι, ουσιαστικά, ένας σύμβουλος.
Ακολουθούν οι επικεφαλής, διευθυντές μεσαίου επιπέδου,
και τέλος, οι στρατιώτες, οι χρισμένοι.
Υπάρχουν κι οι συνεργάτες, όχι χρισμένοι,
αλλά άτομα που δουλεύουν για τη μαφία.
Αν την ακολουθήσουν όλοι,
η οργάνωση μάλλον θα λειτουργεί ομαλά.
Αλλά όταν είσαι μαχητής σαν τον Τζον Γκότι,
που παλεύεις να γίνεις ανώτερο στέλεχος, δύσκολα εναρμονίζεσαι.
Το ήθελε με τον δικό του τρόπο.
Με τους δικούς του κανόνες, αδιαφορούσε για των άλλων.
1985 11 ΜΗΝΕΣ ΠΡΙΝ ΓΙΝΕΙ ΑΡΧΙΜΑΦΙΟΖΟΣ
Στα μέσα της δεκαετίας του '80, αρχηγός των Γκαμπίνο ήταν ο Καστελάνο.
Η φατρία του ασχολούνταν με τα οικονομικά.
Έβγαζαν χρήματα κάνοντας απάτες.
Χρησιμοποιούσαν εργατικά συνδικάτα, εκλεπτυσμένα μέσα,
λιγότερο βίαια μέσα.
Ο Γκότι είχε περίπλοκη σχέση με τον αρχιμαφιόζο,
κι οι διαφορές τους δεν ήταν μόνο καλλιτεχνικές.
Ο Καστελάνο έβγαλε διάταγμα "Όχι ναρκωτικά".
Όποιος έκανε εμπόριο θα κατέληγε νεκρός.
Ο πιστός επικεφαλής
φροντίζει να ακολουθούνται πάντα οι διαταγές του αρχιμαφιόζου.
Αλλά ο Γκότι δεν ήταν τόσο πιστός.
Ο αδερφός του, ο Τζιν, κι ο φίλος του, ο Άντζελο Ρουτζιέρο,
μπλέχτηκαν σε υπόθεση ηρωίνης.
Κακό αυτό.
Ο Γκότι αποφάσισε να χτυπήσει προληπτικά.
"Αν δεν τον καθαρίσω, θα καθαρίσει τον αδερφό, τον φίλο μου,
ίσως κι εμένα".
Όταν βάζεις στόχο κορυφαίους μαφιόζους,
δεν μπορείς να δράσεις μόνος.
Κι η Κόζα Νόστρα έχει πολύ αυστηρούς κανόνες.
Στην αμερικανική μαφία,
δεν μπορείς να σκοτώσεις χρισμένο μέλος της φαμίλιας σου
χωρίς την άδεια του αρχιμαφιόζου.
Δεν μπορείς να καθαρίσεις χρισμένο άλλης φαμίλιας
χωρίς την άδεια των αρχιμαφιόζων και των δύο φαμιλιών.
Κι αν θες να καθαρίσεις τον δικό σου αρχιμαφιόζο, καλή τύχη.
Θες έγκριση απ' την Επιτροπή.
Το διοικητικό συμβούλιο της μαφίας.
Σαφείς κανόνες.
Ο Τζον Γκότι έπρεπε να ακολουθήσει συγκεκριμένη οδό,
αλλά πήρε άλλη απόφαση.
Είπε "Δεν γαμιέται".
Δεν θα παίρναμε άδεια.
Στην Επιτροπή αλληλοπροστατεύονται.
Οπότε, κάναμε μια συμμαχία που την είπαμε "Η Γροθιά".
Ήμασταν πέντε. Κανείς δεν αρνήθηκε.
Ψάχναμε ώρα και τόπο.
16 ΔΕΚΕΜΒΡΙΟΥ 1985
Είναι το ζενίθ της εορταστικής αγοράς στο Μανχάταν.
Ο Τζον Γκότι κι ο Σάμι Γκραβάνο περιμένουν τη λεία τους.
Τον Πολ Καστελάνο και τον υπαρχηγό του, τον Τόμι Μπιλότι.
Ο Σάμι έμαθε
ότι τα υψηλά στελέχη της Γκαμπίνο θα συναντιούνταν στις πέντε στο Sparks.
Κι είπα "Είναι ό,τι πρέπει".
Ξέρουμε το εστιατόριο.
Ξέρουμε την ώρα.
Θα τα καταφέρουμε.
Είχα πει στον Τζον "Έχουν αργήσει λίγο.
Αναρωτιέμαι γιατί".
Την ώρα που το έλεγα, περίπου στο ενάμισι μέτρο,
σταμάτησαν στο φανάρι.
Είπα στον Τζον ότι ήταν δίπλα μας.
Αλλά, ευτυχώς, οι στόχοι έχουν αλλού τον νου τους.
Ενημερώνουν τους εκτελεστές με τα χαρακτηριστικά ρούχα
ότι ο Καστελάνο πλησιάζει.
Και καθώς το αμάξι σταματά μπροστά στον παρκαδόρο,
οι δολοφόνοι εκτελούν το σχέδιο του Γκότι.
Κι ήταν πολύ καλό σχέδιο.
Δεν τραυματίστηκαν αθώοι.
Υπήρχαν εκατοντάδες μάρτυρες.
"Πώς ήταν;" Δεν ήξεραν.
Είδαν μόνο τα καπέλα, τα πανωφόρια και τους ανθρώπους να πυροβολούνται.
Σύντομα, η κίνηση ισχύος του Γκότι απέφερε καρπούς.
Έγινε ο νέος αρχιμαφιόζος της φαμίλιας Γκαμπίνο.
Οπότε, ποιο το πρόβλημα;
Ήξερε καλά ότι παραβίαζε τους κανόνες.
Αναμφίβολα.
Κι αυτή η δολοφονία χωρίς έγκριση βάζει στο στόχαστρο τον Γκότι.
Την επόμενη κιόλας μέρα, κυκλοφορούσε. "Εγώ είμαι ο βασιλιάς τώρα".
Ο φόνος τραβάει την προσοχή.
Όχι μόνο σ' εσένα, αλλά σε όλους.
Όταν η θερμοκρασία ανεβαίνει,
το εγχειρίδιο έχει τον τρόπο να την κατεβάσει.
Αλλά ο Γκότι θα το αγνοούσε
για τα καλά.
ΤΑΚΤΙΚΗ ΚΡΑΤΑ ΧΑΜΗΛΟ ΠΡΟΦΙΛ
Όταν είσαι αρχιμαφιόζος, δεν θες να είσαι στο επίκεντρο.
Οι έξυπνοι μαφιόζοι δεν θέλουν να τραβάνε την προσοχή
της αστυνομίας, των ΜΜΕ, του κόσμου.
Ξέρουν ότι παρανομούν,
κι η προσοχή θα βλάψει τον τελικό στόχο,
δηλαδή το χρήμα.
Να σου δείξω πώς γίνεται.
Ο αρχιμαφιόζος Σάντο Τραφικάντε Τζούνιορ
κέρδισε το παρατσούκλι "Σιωπηλός Ντον" για τον χαμηλών τόνων τρόπο ζωής,
παρά το γεγονός ότι ήταν σπουδαίος σε ΗΠΑ και Κούβα,
όπου φέρεται ότι η CIA τον προσέλαβε για να σκοτώσει τον Κάστρο.
Ο Σικελός Μπερνάρντο Προβεντζάνο
απέφευγε τη σύλληψη για σχεδόν 40 χρόνια
αποφεύγοντας τα τηλεφωνήματα και κάθε ηλεκτρονική επικοινωνία.
Ανέθετε δουλειές
στέλνοντας μηνύματα σε μικρά διπλωμένα χαρτάκια, τα pizzini.
Ενώ ο Βίνσεντ Τζιγκάντε
απέτρεπε την προσοχή παριστάνοντας 30 χρόνια ότι είχε άνοια.
Τριγυρνούσε με ρόμπα στο Γκρίνουιτς Βίλατζ,
ενώ παραμιλούσε και μιλούσε στα παρκόμετρα.
Μετά τη δολοφονία του Καστελάνο, ο Γκότι είχε λόγο να κρύβεται.
Ο Τζον Γκότι ήταν σε όλα τα ΜΜΕ.
Κι έτσι, ακόμα κι όσοι δεν τον ήξεραν, έξω απ' τη Νέα Υόρκη,
έμαθαν ποιος ήταν.
Αλλά αντί να ακολουθήσει το εγχειρίδιο και να κρυφτεί,
ο Γκότι αποφάσισε να κάνει το αντίθετο.
Ο Γκότι αποφάσισε "Τώρα πρέπει να συστηθώ ως αρχιμαφιόζος".
Η συμπεριφορά του άλλαξε.
Η γκαρνταρόμπα του άλλαξε. Το ίδιο και το ύφος του.
ΜΑΡΤΙΟΣ 1986 3 ΜΗΝΕΣ ΑΦΟΤΟΥ ΕΓΙΝΕ ΑΡΧΙΜΑΦΙΟΖΟΣ
Μέσα σε λίγους μήνες, ο Γκότι έγινε ακόμα πιο προβεβλημένος
χάρη στην πρώτη απ' τις τρεις δημόσιες δίκες του.
Αυτή ήταν μια αναλαμπή απ' το παρελθόν.
Έναν χρόνο πριν γίνει αρχιμαφιόζος,
ο Γκότι ήταν άλλος ένας επικεφαλής που ήθελε να ξεσκάσει λίγο
στο στέκι της φαμίλιας.
Η διασκέδασή του διακόπτεται.
Έχουν κλείσει τον μάστορα Ρόμουαλ Πιέτσικ,
κι είναι έξαλλος.
Αγνοώντας με ποιον τα βάζει,
ζητά απ' τους μαφιόζους να φύγουν απ' τη μέση.
Εκείνοι αρνούνται.
Και δείχνουν στον μάστορα ότι τη γλίτωσε φτηνά.
Ο Πιέτσικ πάει αμέσως στην αστυνομία.
Ήταν μια ανόητη επίθεση. Σχεδόν σαν τραμπουκισμός των δρόμων.
Αλλά όταν ο Γκότι μόστραρε ότι έγινε αρχιμαφιόζος,
οι Αρχές ήθελαν να τον συλλάβουν,
είτε άρεσε στον κο Πιέτσικ είτε όχι.
Αρκούσε να ανοίξει την εφημερίδα
για να δει ότι ο ηγέτης της πιο διαβόητης και βίαιης φαμίλιας της χώρας
ήταν το άτομο που είχε καταγγείλει.
Ενώ οι εισαγγελείς τελειοποιούν την υπόθεση,
ο νέος αρχιμαφιόζος φροντίζει να λάβει κι ο Πιέτσικ λίγη προσοχή.
Ο Γκότι δεν έδινε εντολή να τον δολοφονήσουν.
Ήθελε μόνο να τον κάνει να φύγει.
Στην κατάμεστη αίθουσα,
ο Γκότι κι οι δικηγόροι του περιμένουν να αρχίσει η δίκη,
αλλά ο Πιέτσικ δεν έρχεται.
Προγραμμάτισε προαιρετική επέμβαση,
απλώς καθυστερώντας το αναπόφευκτο.
Όταν έρχεται η ώρα να καταθέσει, δεν θυμάται τίποτα.
Αν έλεγα ότι αυτοί είναι ο κος Γκότι κι ο κος Κολέτα,
μου επιτέθηκαν και με λήστεψαν…
Δεν ξέρω.
Ο δικαστής απορρίπτει την υπόθεση.
Κι έτσι, αυξήθηκαν τα πρωτοσέλιδα για το πώς τη γλίτωσε ο Γκότι.
Όπως ήταν αναμενόμενο, ο Γκότι δεν πήρε το μάθημά του.
Ήταν ένα παράδειγμα
του "Αυτό με τη διασημότητα ίσως είναι υπέρ μου.
Για δες αυτόν.
Δεν χρειάστηκε να κάνω κάτι. Το ξέχασε".
Αλλά όταν συνεχίζεις να καις το εγχειρίδιο,
μην περιμένεις να τη σκαπουλάρεις έτσι.
Αν κυκλοφορείς έτσι επιδεικτικά,
ντροπιάζεις την αστυνομία.
Θα τα δώσουμε όλα.
Μπορείς ακόμα να γυρίσεις στο εγχειρίδιο, να χρησιμοποιήσεις το μυαλό σου
και να φροντίσεις να μην πάρει αέρα.
ΤΑΚΤΙΚΗ ΜΕΤΡΙΑΣΕ ΤΟΝ ΕΓΩΙΣΜΟ ΣΟΥ
Η υπερβολική περηφάνια και η ύβρις
κατέστρεψαν πολλές ισχυρές προσωπικότητες.
Κάτι που ίσως γίνει
όταν κάποιος γίνεται αλαζόνας είναι ότι θα κάνει λάθη.
Γιατί λειτουργεί
με την ψευδαίσθηση ότι είναι ανέγγιχτος.
Ως τα μέσα του 1980,
ο Τζον Γκότι πλησίαζε κι άλλο τον ήλιο,
είτε το ήξερε είτε όχι.
Ο Τζον Γκότι ήταν ένας εγωιστής νάρκισσος
που απολάμβανε την προσοχή των ΜΜΕ και του κόσμου.
Κι όλο ήθελε περισσότερη.
Τον λένε Κομψό Ντον.
Ο Κομψός Ντον.
Ο Κομψός Ντον, ο Τζον Γκότι.
Αυτός που τον αποκάλεσε "Κομψό Ντον" έπρεπε να πάει να του μιλήσει.
Ο δημοσιογράφος… Θα του είχε δώσει 100.000 δολάρια.
Τα λάτρευε αυτά.
Και να ήθελες, δεν μπορούσες να τα επινοήσεις.
Κουρευόταν συχνά.
Έφερνε τον μπαρμπέρη στο κλαμπ,
εκείνος τον κούρευε κι έτρεμε.
Έχει πολύ καλό γούστο.
Θέλει να έχει τέλεια μαλλιά.
Παρέλαυνε μπροστά στις κάμερες.
Μετατράπηκε σε διασημότητα, σε προσωπικότητα των πρωτοσέλιδων.
ΓΝΩΡΙΣΤΕ ΤΟΝ ΝΕΟ ΝΟΝΟ
Αλλά ο ανεξέλεγκτος εγωισμός του τον έμπλεξε ακόμα περισσότερο.
Ο Γκότι μετέφερε το αρχηγείο του
απ' το Fish Club του Κουίνς στο Ravenite.
Αυτό ήταν το πατρογονικό σπίτι της φαμίλιας Γκαμπίνο
στη Μικρή Ιταλία στο Μανχάταν.
Ανέβαινε πια. Ήταν στο Μανχάταν.
Όχι στο Κουίνς. Στην πόλη.
Πήγαιναν διάφοροι εκεί για συναντήσεις μαζί του.
Το FBI έβγαζε φωτογραφίες.
Αυτό δεν είναι καλό.
Έβγαλε στη φόρα όλη τη μαφία.
Μια μυστική αδελφότητα.
Πώς λες να το πήραν αυτό
οι αρχηγοί των άλλων μαφιόζικων φαμιλιών;
Τους σόκαρε που ο Γκότι συμπεριφερόταν τόσο επιδεικτικά
και τραβούσε τόση προσοχή στον εαυτό του και στη φαμίλια.
Και θα έκαναν κάτι γι' αυτό,
δανειζόμενοι τακτική των Ευρωπαίων εγκληματιών ξαδερφιών τους.
Η Επιτροπή προσέλαβε Σικελούς μαφιόζους για να σκοτώσουν τον Γκότι.
Βόμβα σε αμάξι όχι στη Μέση Ανατολή,
σε γειτονιά του Μπρούκλιν.
Αλλά τα πράγματα δεν πήγαν βάσει σχεδίου.
Οι Σικελοί μαφιόζοι τα έκαναν μαντάρα.
Ένας νεκρός,
ο 58χρονος Φρανκ Ντετσίκο, συνεργάτης του Τζον Γκότι.
Έβαλαν βόμβα σε λάθος αμάξι.
Αν δεν είχε συμβεί αυτό το λάθος,
ο εγωισμός του Γκότι θα του 'χε στερήσει τη ζωή.
Εσύ μπορεί να μην έχεις την ίδια τύχη.
Το σερί καλοτυχίας του Κομψού Ντον
θα συναντούσε εμπόδιο.
19 ΜΑΪΟΥ 1986 Ο ΓΚΟΤΙ ΠΡΟΦΥΛΑΚΙΖΕΤΑΙ ΕΝ ΑΝΑΜΟΝΗ ΔΙΚΗΣ
Για έναν επιμελή αρχιμαφιόζο,
η διαμονή στη στενή μπορεί να 'ναι μόνο προσωρινή ταλαιπωρία.
Αλλά θα πρέπει να τηρείς το εγχειρίδιο καλύτερα απ' τον Τζον Γκότι.
ΤΑΚΤΙΚΗ ΜΕΙΝΕ ΔΙΚΤΥΩΜΕΝΟΣ
Κάθε αρχιμαφιόζος αναγκάζεται κάποια στιγμή
να εργαστεί εξ αποστάσεως.
Αν κάνεις αυτήν τη δουλειά, πρέπει να 'σαι πρόθυμος να πας φυλακή
γιατί κάποια στιγμή θα συλληφθείς.
Οπότε, φρόντισε να 'ναι παραγωγικός ο χρόνος σου υπό κυβερνητική κράτηση.
Όταν μπαίνει φυλακή αρχιμαφιόζος, προσπαθεί να συνεχίσει να κάνει κουμάντο.
Είναι δύσκολο να 'χεις το χρήμα να ελέγχεις τη φαμίλια
όταν στερείσαι την ελευθερία σου.
Αυτοί οι φυλακισμένοι τα κατάφεραν.
Όσο ήταν φυλακή,
ο Εσκομπάρ συνέχισε να διευθύνει την εγκληματική επιχείρησή του.
Όταν ανακάλυψε ότι παρακολουθούνταν οι κλήσεις του,
άρχισε να χρησιμοποιεί ταχυδρομικά περιστέρια.
Ενώ εξέτιε ποινή 26 φορές ισόβια,
ο Σαλβατόρε Ριίνα διέταξε την απαγωγή 13χρονου αγοριού,
ώστε ο πατέρας του να μην πει μυστικά της μαφίας.
Όταν το σχέδιο απέτυχε, ζήτησε να σκοτώσουν το αγόρι
και να διαλύσουν το πτώμα σε οξύ.
Και για να συνεχίσει να επιχειρεί ενώ ήταν φυλακή,
ο Χοακίν "Ελ Τσάπο" Γκουσμάν
δωροδοκούσε όλη τη φυλακή.
Δεσμοφύλακες τον βοηθούσαν να εισάγει χρήματα,
πόρνες,
Viagra
και ταινίες, για πιο απολαυστική διαμονή.
ΜΑΪΟΣ 1986 5 ΜΗΝΕΣ ΑΦΟΤΟΥ Ο ΓΚΟΤΙ ΕΓΙΝΕ ΑΡΧΙΜΑΦΙΟΖΟΣ
Η υπόθεση του Πιέτσικ ήταν πίσω πια,
αλλά ο Γκότι ήταν προφυλακισμένος εν αναμονή της δεύτερης δίκης,
με κατηγορίες για οργανωμένο έγκλημα.
Ο RICO είναι ο χειρότερος νόμος.
Είναι Νόμος περί Εκβίασης και Οργανωμένου Εγκλήματος.
Δύσκολο να υπερασπιστείς τον εαυτό σου.
Οι δικαιολογίες είναι για τους χαμένους. Έχεις μια επιχείρηση.
Που χρειάζεται σταθερό χέρι και άψογη κρίση.
Οι μαφιόζοι δεν είναι κι οι καλύτεροι άνθρωποι.
Πολλοί έχουν κρυφούς σκοπούς.
Οι έμπιστοι των αρχιμαφιόζων μπορούν να τους πουν οτιδήποτε,
κι αυτό είναι πρόβλημα.
Για να μείνει δικτυωμένος στη φυλακή, ο Γκότι βασίζεται σε λίγους συνεργάτες.
Ο πιο έμπιστος αγγελιαφόρος του είναι ο Άντζελο Ρουτζιέρο, ο Κουάκ Κουάκ,
που περπατά σαν πάπια κι έχει μεγάλο στόμα.
Ο Άντζελο ενημερώνει τον Γκότι
ότι ο Ρόμπερτ Ντιμπερνάρντο, ο Ντιμπί,
ο βασιλιάς της πορνογραφίας του υποκόσμου,
θάβει το αφεντικό.
Πρέπει να είσαι ηλίθιος
για να θάβεις έναν αρχιμαφιόζο.
Έχει την απόλυτη εξουσία, ελέγχει αν θα ζήσεις ή θα πεθάνεις.
Ο Γκότι άκουσε αρκετά. Ο Ντιμπί πρέπει να πεθάνει.
Ο Κουάκ Κουάκ δίνει την εντολή στον Σάμι Γκραβάνο.
Ο Σάμι καλεί τον Ντιμπί στο γραφείο του για να συζητήσουν για οικοδομές.
Όταν φτάνει ο Ντιμπί, ο Σάμι ζητά να φέρουν καφέ στον επισκέπτη.
Αυτό είναι σινιάλο.
Κι η ζωή του βασιλιά του πορνό τελειώνει πρόωρα.
Ενώ οι δολοφονίες της μαφίας γίνονται ήρεμα,
αυτή διαφέρει.
Δεν έπρεπε να συμβεί. Ο Ντιμπί είναι καλό παιδί.
Έβγαζε πολλά λεφτά, τα πήγαινε καλά
κι ήταν συμπαθής.
Γιατί τον σκότωσαν; Τι έκανε;
Αργότερα, ο Σάμι Γκραβάνο θα ανακάλυπτε την απάντηση.
Ο Άντζελο, πριν επινοήσει την ιστορία ότι ο Ντιμπί έθαβε τον Τζον,
είχε δανειστεί 250.000 απ' αυτόν.
Με τη δολοφονία, σβήστηκε το χρέος.
Δεν έθαψε ποτέ τον Τζον.
Αυτή η δολοφονία με χάλασε πολύ. Ήταν ένας καλός φίλος.
Είναι επικίνδυνη ζωή.
Δημιουργούνται έριδες
και δυσπιστία όταν συμβαίνει κάτι τέτοιο.
Οι ίδιοι σου οι άντρες έχουν αμφιβολίες
κι ανησυχούν για το αν θα 'ναι οι επόμενοι.
Αυτά γίνονται όταν χάνεις τον στόχο σου.
Μια ολόκληρη ομάδα δολοφόνων αμφισβητεί την ηγεσία σου.
Κι όμως, ο Γκότι δεν έχει κάνει ακόμα το χειρότερο λάθος του.
Το έκανε όταν παρέβη την πιο βασική εντολή του εγχειριδίου.
ΤΑΚΤΙΚΗ ΚΡΑΤΑ ΚΛΕΙΣΤΟ ΤΟ ΣΤΟΜΑ ΣΟΥ
Η αμερικανική μαφία έχει κώδικα σιωπής.
Μη μιλάς για τις δολοφονίες.
Μη μιλάς στο τηλέφωνο, στο σπίτι, στο αμάξι σου.
Κράτα πάντα κλειστό το στόμα.
Η μαφία αποκαλεί αυτόν τον κώδικα "Ομερτά".
Όταν ορκίζεσαι ομερτά,
ορκίζεσαι να μην παραδεχτείς την εγκληματική ζωή
και να μην την προδώσεις ποτέ.
Σου λέω, δεν ξέρω τίποτα για…
Όταν ένας μαφιόζος προδίδει την ομερτά είναι σαν να προδίδει την οικογένεια,
όσα ξέρει κι αγαπά.
Ο Τζον Γκότι, όμως, δεν κρατούσε μυστικές τις σκέψεις του.
Ούτε όταν δικαζόταν για οργανωμένο έγκλημα.
Πάει στο δικαστήριο, είναι υπεροπτικός, χαμογελάει, χαιρετάει.
Ξέρει ότι δεν θα πάει φυλακή.
Αρχίζει τα στοιχήματα.
"Πάμε στοίχημα ότι θα κερδίσω;" Ήξερε ότι θα επηρεάζαμε τους ενόρκους.
Είχε δίκιο.
Αυτός που λένε ότι ηγείται της πιο ισχυρής μαφιόζικης φαμίλιας
κρίθηκε αθώος για απάτες και συνωμοσία.
Με κάθε αθώωση, ο θρύλος του Τεφλόν Ντον μεγάλωνε περισσότερο.
Αρχίζει να καλεί κόσμο στις δίκες. Κινηματογραφικούς αστέρες.
ΜΙΚΙ ΡΟΥΡΚ
ΑΝΤΟΝΙ ΚΟΥΙΝ
ΤΖΟΝ ΕΪΜΟΣ
Γίνεται πιο διάσημος, νομιμοποιείται.
Κι η κυβέρνηση χάνει,
διότι ο Γκότι είναι ένας αθώος
που δουλεύει σε εταιρεία υδραυλικών.
Και δεν τους αρέσει, επειδή είναι στη δημοσιότητα.
Η κυβέρνηση τον ζήλευε, γιατί κέρδιζε εκείνος.
Η βεντέτα είναι βεντέτα.
Ασχέτως από πού προέρχεται.
Απ' όπου κι αν προέρχεται,
στο τέλος θα σε φάνε.
Φαίνεται μια καλή στιγμή για να μειώσει την κίνηση.
Αλλά τότε δεν θα ήταν ο Τζον Γκότι, έτσι;
3 ΧΡΟΝΙΑ ΑΦΟΤΟΥ ΕΓΙΝΕ ΑΡΧΙΜΑΦΙΟΖΟΣ
Ο Γκότι μιλούσε πολύ ανοιχτά με πάρα πολλά μέλη,
με ηγέτες της φαμίλιας Γκαμπίνο, για τις εγκληματικές δραστηριότητες.
Μιλούσε για τη δομή της Κόζα Νόστρα, για δολοφονίες,
για πιθανές δολοφονίες.
Το FBI έβαλε κοριούς σε διαμέρισμα που έκανε συναντήσεις ο Γκότι.
Εκείνος υπέθετε ότι το διαμέρισμα ήταν ασφαλές,
αλλά δεν ήταν.
Αν χρησιμοποιούσε την κοινή λογική,
θα έλεγε "Διακινδυνεύω πολύ.
Θα καταστραφώ.
Και θα καταστρέψω και τη φαμίλια".
Όταν συνεργάτης διαφωνεί μ' εμάς, τον σκοτώνουμε.
Τον σκοτώνει το αφεντικό.
Πες στον αλήτη ότι εγώ, ο Τζον Γκότι, θα του κόψω το *** κεφάλι. Του ***.
Χάρη σε διάφορες συσκευές παρακολούθησης,
το FBI κι οι εισαγγελείς μάζεψαν αρκετά στοιχεία
για να κατηγορήσουν τον Τζον Γκότι, τον Σάμι τον Ταύρο και τον Φρανκ Λοκάσιο
για οργανωμένο έγκλημα.
Τώρα πρέπει απλώς να τους συλλάβουν.
Στις 11 Δεκεμβρίου 1990,
πράκτορες βλέπουν τον Γκότι, τον Γκραβάνο κι άλλους χρισμένους
να φτάνουν στο Ravenite.
Μπουκάρουν μέσα περιμένοντας αντίσταση,
αλλά τους υποδέχονται εγκάρδια.
Ο Γκότι δεν ανησυχεί.
Άλλωστε, είναι ο Τεφλόν Ντον.
Ο Γκότι απολαμβάνει το ποτό του και αναχωρεί.
Είναι σίγουρος ότι θα ξαναγυρίσει,
μέχρι που του λέει ένας πράκτορας
"Κακώς μίλησες τόσο στο διαμέρισμα εκείνης της γυναίκας".
Τότε πρέπει να συνειδητοποίησε ότι είχε μπλέξει άσχημα.
Ήξερε ότι τα είχε σκατώσει.
Αφού ο Γκότι αψήφησε τον πιο ιερό κανόνα της μαφίας,
η πολυλογία του θα οδηγήσει σ' άλλη μία καρμική ανατροπή.
Ο Γκότι σχολίαζε τον Γκραβάνο στις κασέτες απ' τους κοριούς.
Τον ανησυχούσε το γεγονός ότι αυξανόταν η εξουσία του Γκραβάνο,
ότι ύψωνε περισσότερο ανάστημα απ' ό,τι άρεσε στον Γκότι.
Ο Γκραβάνο το εξέλαβε ως κάρφωμα απ' τον Γκότι.
Δεν τον ρουφιάνευε,
αλλά αν άκουγε κανείς, αυτό έκανε.
Δεν λες ρουφιάνο τον Τζον Γκότι, αλλά αυτό ήταν ρουφιανιά.
Πληγώθηκα.
Ήμασταν αχώριστοι.
Πολεμήσαμε, πήραμε τα ηνία μιας φαμίλιας.
Σκοτώθηκαν άνθρωποι.
Σκότωσα για σένα.
Έστησα υποθέσεις για σένα.
Είπα "Δεν γαμιέται η μαφία κι ο Τζον Γκότι μαζί!"
Και πλησίασα την κυβέρνηση, για να αλλάξω πλευρά.
Δεν θα ήμουν πιστός σ' εκείνον ή στη μαφία.
Ο κώδικας είχε χαθεί.
Δεν υπήρχε, είχε τελειώσει.
Χάρη στην κατάθεση του Σάμι,
ο Γκότι πλήρωσε επιτέλους που απέρριψε το εγχειρίδιο
κι έκανε του κεφαλιού του.
Οι ομοσπονδιακοί τα κατάφεραν.
Συνέλαβαν τον πιο διαβόητο μαφιόζο μετά τον Αλ Καπόνε.
Ευσταθούν πλέον οι κατηγορίες για δολοφονίες, τζόγο κι απάτες
για τον επιδεικτικό Τζον Γκότι.
Στο τέλος, ο Γκότι πήρε την προσοχή που ήθελε πάντα.
Ήταν ο καλύτερος.
-Κι οι φόνοι που έκανε; -Ποιοι φόνοι;
Ο Γκότι αντιπροσώπευε την αγανάκτηση του κόσμου με την κυβέρνηση.
Που σε χρεώνει για το παραμικρό.
Κι ο Γκότι παλεύει με την κυβέρνηση.
Η ανταμοιβή του για το ότι έκανε του κεφαλιού του
ήταν ότι έμεινε έξι χρόνια στην ηγεσία
και πέθανε μόνος στη φυλακή από καρκίνο.
Ο Γκότι ήταν παράδειγμα του πώς να μην είναι ένας αρχιμαφιόζος.
Αν θες φήμη,
γίνε ηθοποιός ή ό,τι άλλο θέλεις,
όχι αρχιμαφιόζος.
ΕΝΟΙΚΙΑΖΕΤΑΙ
Τώρα που είδες τον λάθος τρόπο να κάνεις μεγάλη εγκληματική καριέρα,
ας εστιαστούμε πάλι στον σωστό τρόπο.
Στο επόμενο κεφάλαιο θα δούμε πώς με πειθαρχία
και σωστές προτεραιότητες
θα διατηρήσεις μακροπρόθεσμα εξουσία και ελευθερία.
Κανείς δεν το κατάφερε τόσο δημιουργικά,
όσο ο θρυλικός αρχιμαφιόζος της Βοστόνης, ο Γουάιτι Μπάλτζερ.
Με την προσοχή του στη λεπτομέρεια, χάραξε τον δρόμο στην κακοφημία
και μετά έστησε ένα κόλπο εξαφάνισης που έμεινε στην ιστορία.
Υποτιτλισμός: Νότα Μουζάκη